Dan online - Regioni: Za novo vozilo potrošio 18.000 - 2020-04-09\nRegioni PREDSJEDNIK ŽABLJAČKIH DEMOKRATA DARKO ŠLJIVANČANIN OSUDIO POTEZ PREDSJEDNIKA SO VIDOJA TOMČIĆA\nTomčić kupio novo vozilo Za novo vozilo potrošio 18.000\n-ŽABLjAK – Predsjednik OO Demokrata Žabljak Darko Šljivančanin istakao je da u trenucima kada opštinu Žabljak, kao i čitavu Crnu Goru, potresa kriza izazvana novim virusom korona, DPS funkcioneri nastavljaju s bahaćenjem na račun građana.\n– Umjesto da se sredstva usmjere prema ugroženim kategorijama i pomogne građanima, predsjednik SO Vidoje Tomčić obezbjeđuje sebi dodatnu udobnost i pored službenog vozila koje ima, izdvaja 18.000 eura građana Žabljaka za kupovinu još jednog vozila. Opština Žabljak, kao opština koja najveći dio prihoda ubira od turizma, zbog neizvjesnosti turističke sezone i nepostojanja predsezone, biće izrazito pogođena sa ekonomskog aspekta. Ove posledice biće naročito izražene u sferi javnih finansija, upravo zbog ekonoskih slabosti Opštine uzrokovanih nedomaćinskim gazdovanjem DPS-a. Demokrate osuđuju sraman i sebičan potez predsjednika SO, izdanka partije koja nam je poručivala da, umjesto što smo odnosili hranu građanima u udaljenim područjima, idemo da pomažemo Vojsci da namješta krevete. Ipak, građana Žabljaka radi: Demokrate su građanima pomagale iz ličnih sredstava, jer nam tako nalažu moralna načela po kojima živimo, dok je predsjednik SO, umjesto da pomogne građanima, a prije svega ugroženim kategorijama, njihovim novcem kupio sebi automobil vrijedan 18.000 eura, naglasio je Šljivančanin.\nPrema njegovim riječima, umjesto kupovine automobila, Opština je „mogla pribaviti respirator (ne kod firme „Glosarij”) i kontigent medicinske opreme dovoljan za čitav Žabljak, ili se moglo obezbijediti oko 500 paketa za pomoć ugroženima”.


Vikend mekteb u Bugojnu – RTV Bugojno\nMIZ Bugojno nedavno je, uz podršku Muftijstva travničkog, pokrenuo zanimljiv i edukativan program pod nazivom “Vikend mekteb u Bugojnu”. Domaćin ovog projekta, čiji je cilj druženje kroz različite aktivnosti, djece iz džemata širom BIH-ne , je Đački internat “Sultan Ahmed” pri Fondaciji za razvoj opće kulture i obrazovanja “Muradija” u Bugojnu.\nĐački internat Sultan Ahmed Fondacije za razvoj opće kulture i obrazovanja Muradija , već peti put je otvorio svoja vrata za polaznike vikend mekteba u Bugojnu. Ovih dana u internatu su boravili mališani iz džemata Voljevac iz Gornjeg Vakufa. Pored domaćinskog i ugodnog prijema, smještaja i hrane, polaznicima mekteba je ponuđen zanimljiv sadržaj boravka i aktivnosti u mektebu i van njega, kao što je: učenje Kur’ana, Ilmihala, kreativne radionice, obilazak grada i slično.\nOsim Muškog internata, isti projekat se realizuje i u prostorijama Ženskog internata Sultan Ahmed u Bugojnu, gdje borave takođe polaznice Vikend mekteba iz džemata Voljevac iz Gornjeg Vakufa. Osim djece iz Voljevca, u okviru ovog projekta do sada su u Bugojnu boravila djeca iz medžlisa Teslić i Turbe, zatim iz džemata Bukve iz Viteza, te iz bugojanskih džemata Vesela i Golo Brdo.\nVikend mekteb, biće nastavljen i u narednom periodu, a očekuje se dolazak polaznika iz medžlisa u Duvnu , Bijeljini i Janji.


IZ KRUGA VOJVODINA na stručnom sastanku o bezbednosnim rizicima - …IZ KRUGA – VOJVODINA\nCategory: Novosti Tags: autonomni ženski centar, ivana zelić, procena i upravljanje bezbednosnim rizicima u situaciji nasilja, stručni sastanak Post Date: 8 марта, 2022\n...IZ KRUGA – VOJVODINA2022-03-14T14:18:35+00:00\nKoordinatorka SOS službe IZ KRUGA VOJVODINA, Ivana Zelić, učestvovala je na stručnom sastanku Procena i upravljanje bezbednosnim rizicima u situaciji nasilja u porodici i partnerskim odnosima namenjenom stručnim radnicima u centrima za socijalni rad i predstavnicama ženskih nevladinih organizacija koje pružaju podršku ženama sa iskustvom nasilja.\nSastanak je održan 7. marta 2022. godine u Beogradu u organizaciji Autonomnog ženskog centra u okviru projekta Institucionalizacija kvalitetnih usluga za rehabilitaciju i integraciju za žene koje su preživele nasilje koji finansira Austrijska agencija za razvoj.\nCilj sastanka je unapređenje znanja i veština za procenu i upravljanje bezbednosnim rizicima u situacijama nasilja nad ženama u porodici i partnerskim odnosima, posebno tokom razvoda braka, poveravanja dece i roditeljstva nakon razvoda. Za smanjenje rizika od ozbiljnog povređivanja ili smrti žena, povećanje nivoa bezbednosti, zdravlja i dobrobiti žena i njihove dece važna je međusektorska saradnja i koordinirano postupanje. Osim toga, učesnici sastanka su imali priliku da razmenjuju iskustva o načinima na koje procenjuju bezbednosne rizike i izrađuju sigurnosne planove za žene izložene nasilju i da diskutuju o postojećoj praksi izricanja hitnih mera zaštite od nasilja u porodici.\nVoditeljke sastanka su bile Tanja Ignjatović, psihološkinja i koordinatorka Programa razvoja dobrih praksi u oblasti nasilja u porodici i Vanja Macanović, advokatica i koordinatorka pravnog tima u Autonomnom ženskom centru.\nSvjetlana Timotić i Veronika Mitro učestvovale su u panel diskusiji na temu seksualnost žena sa invaliditetom u okviru Festivala... read more


Porto Montenegro: Sponzorstvo od 25.000 eura za Košarkaški klub “Teodo” - preduzetnica.me\nPočetna»Teme»Vijesti»Porto Montenegro: Sponzorstvo od 25.000 eura za Košarkaški klub “Teodo”\nPorto Montenegro: Sponzorstvo od 25.000 eura za Košarkaški klub “Teodo”\nKompanija Adriatic Marinas – Porto Montenegro nastavlja partnersku podršku Košarkaškom klubu Teodo iz Tivta u vidu donacije od 25.000 eura za 2021. godinu, prenosi bankar.me.\nFoto: Ilustracija, ruYachts.com\n„I pored svih izazova uslovljenih koronavirusom, siguran sam da nas očekuje uzbudljiva i uspješna sezona. Pred nama su utakmice LA crnogorske lige i Kupa Crne Gore, a u regionalnoj Balkanskoj ligi smo na korak od plasmana u drugu fazu takmičenja. Naš cilj je kvalitetan i stručan rad sa domaćim, mladim igracima, kojima želimo omogućiti da se takmiče u Prvoj i ABA ligi, jer to naš grad sa svim svojim potencijalima zaslužuje, a jako partnerstvo sa Porto Montenegrom samo potvrđuju ambicioznost naših planova.”\nPrethodni PostLagarde potvrdila prognoze oporavka eurozone u 2021.\nSljedeći Post Podgorički biznismen pasoš i slobodu platio pola miliona eura


Dan online - Kultura: Očekuju dolazak nobelovke Tokarčuk - 2021-04-17\nKultura OBJAVLJENI KONKURSI ZA NAGRADE „RISTO RATKOVIĆ” I „RATKOVIĆEVE VEČERI POEZIJE” U SUSRET TRADICIONALNOJ MANIFESTACIJI U BIJELOM POLJU\nKemal Musić pored biste Rista Ratkovića Očekuju dolazak nobelovke Tokarčuk Zbog složene situacije sa virusom korona prošle godine, na jubilarnim Ratkovićevim večerima poezije, nije nam gostovala Olga Tokarčuk, dobitnica Nobelove nagrade, iako je to bilo najavljeno. Međutim, opet smo joj uputili poziv, tako da je očekujemo. Izvjesno je da će doći i pisci iz Kine, Poljske, Turske, kao i naši regionalni književnici – kaže Musić\nJavna ustanova „Ratkovićeve večeri poezije” raspisala je konkurse za nagrade „Risto Ratković” i „Ratkovićeve večeri poezije”, koji će biti otvoreni do 15. jula, obavijestio je direktor ustanove, Kemal Musić.\nU ovoj javnoj ustanovi već ozbiljno rade na pripremi 51. Ratkovićevih večeri poezije, koje će tradicionalno biti organizovne 3, 4. i 5. septembra.\n– Zbog složene situacije sa virusom korona prošle godine, na jubilarnim Ratkovićevim večerima poezije, nije nam gostovala Olga Tokarčuk, dobitnica Nobelove nagrade, iako je to bilo najavljeno. Međutim, opet smo joj uputili poziv, tako da je očekujemo. Izvjesno je da će doći i pisci iz Kine, Poljske, Turske, kao i naši regionalni književnici. Dakle, i ove godine pripremamo kvalitetan i sadržajan program, a iskreno se nadamo da će i zdravstvena situacija biti mnogo povoljnija – kazao je Musić.\nOn je podsjetio da su jubilarne 50. Ratkovićeve večeri poezije organizovali uprkos složenoj epidemiološkoj situaciji.\n– Situacija sa virusom korona jeste možda pokvarila onaj spektakularni dio manifestacije, ali joj na kvalitetu ništa nije oduzeto. Objavili smo sabrana djela Rista Ratkovića, organizovali naučni skup posvećen njegovom stvaralaštvu i to je zaista obilježilo 50. Ratkovićeve večeri poezije. Važno je i to što smo naučili i nove vidove organizacije kulturnih sadržaja – kazao je Musić.\nOn dodaje da za nagradu „Risto Ratković”, mogu konkurisati autori sa samostalnim zbirkama poezije koje su prvi put objavljene između prošlogodišnje i ovogodišnje manifestacije.\nPredloge mogu slati pojedinci i autori iz Crne Gore, Bosne i Hercegovine, Srbije i Hrvatske, kao i izdavačke kuće, institucije, organizacije. U toku je i konkurs i za nagradu „Ratkovićevih večeri poezije” za pjesnike do 27 godina.\nMusić je naglasio da i ove godine očekuju da će brojni naslovi konkurisati posebno kada je riječ o nagradi „Risto Ratković”, koja se smatra među najznačajnijim priznanjima na prostoru bivše Jugoslavije.\n– Prošle godine smo imali rekordan broj naslova u konkurenciji za Nagradu „Risto Ratković”, čak 68. I ove godine očekujemo brojne knjige i iskreno vjerujem da će i ova, druga polovina vijeka postojanja naše manifestacije, donijeti značajne dobitnike nagrade, kojima je zagarantovano visoko mjesto u pjesničkom životu – istakao je direktor JU „Ratkovićeve večeri poezije” i pozvao sve zainteresovane da se prijave.\nMusić je saopštio i da će nakon pristizanja radove razmatrati žiri u sastavu: predsjednik Pavle Goranović i Jovana Bojović iz Crne Gore, potom Dobrivoje Stanojević iz Srbije, Ivica Prtenjača iz Hrvatske, kao i Elvedin Nezirović iz Bosne i Hercegovine.


Sutra svijeće za 12 banjalučkih beba\nSrna 18.06.2012 16:36\nBANJALUKA – U banjalučkom parku "Petar Kočić" sutra uveče biće organizovano prisloživanje 12.000 svijeća za 12 banjalučkih beba koje su 1992. godine umrle zbog nedostatka kiseonika na Odjeljenju za intenzivnu njegu porodilišta u Banjaluci.\nOkupljanje učesnika predviđeno je za 19.30 časova na platou ispred Narodnog pozorišta Republike Srpske, a zatim je planirana šetnja do parka "Petar Kočić", saopšteno je iz Omladinske organizacije "Agora".\nOrganizatori ovog događaja - vršnjaci nastradalih beba, okupljeni u Omladinskoj organizaciji "Agora", u saradnji sa Udruženjem "Dvanaest beba" najavili su da će biti položeni i vijenci na vječni dom 12 beba na Novom groblju, te na spomenik u Ulici kralja Petra Prvog Karađorđevića.\n"Biće upućeno `otvoreno pismo` Savjetu bezbjednosti UN, zbog čijih se odluka desila banjalučka tragedija 1992. godine. Pozivamo sve građane Banjaluke i Srpske da učestvuju u šetnji", navode organizatori i ističu da je cilj događaja "da se mladi naraštaji upoznaju o tragediji, koja se tog maja i juna 1992. godine desila u Banjaluci, sa nadom da se više nikada, nigdje i nikome neće ponoviti".\nSutrašnji događaj podržali su grad Banjaluka i predsjednik Republike Srpske Milorad Dodik.\nMaja 1992. godine u banjalučkom porodilištu umrlo je 12 beba zbog nedostatka kiseonika, koji nije mogao biti dopremljen kopnenim putem zbog blokade Banjaluke, a ni vazdušnim putem zbog odluke Savjeta bezbjednosti UN o zabrani letenja iznad BiH.\nPismo čitalaca: Banjaluka rame uz rame s centrima regiona\nBez struje danas deset banjalučkih ulica\nMaturanti Ekonomske škole otvorili sezonu matura\nBanjaluka dobila nagradu: Bronza za projekat daljinskog grijanja\nPrvi viteški festival na Kastelu


MAGNA: Globalni ekonomski oporavak donosi rekordan rast tržišta - Advertiser Serbia\nS ovim u vezianalizefeaturedMagnaoglašavanje\nKako se globalna ekonomija oporavlja brže od očekivanog (BDP +6%) i to na većini tržišta, tako se oporavljaju i marketinške aktivnosti i ulaganja u oglašavanje.\nSa dodatim uticajem odloženih međunarodnih sportskih događaja, MAGNA predviđa da će globalna ulaganja u oglašavanje u svim medijima porasti za 78 milijardi dolara (+14%) na 657 milijardi dolara do kraja 2021. godine, što je novi maksimum svih vremena. MAGNA takođe podiže svoju prognozu za rast tržišta oglašavanja u 2022. godini na +6,6% (ranije procenjeno +5%).\nU Srbiji će tržište oglašavanja ove godine porasti za +10,1%, da bi dostiglo 137 miliona evra (156 miliona dolara). Na ovaj način će gotovo u potpunosti nadoknaditi gubitke nastale u 2020. godini (-12,9%). Očekuje se da će srpski BDP realno rasti za +5,1%, nakon elastičnog učinka u 2021. od -1,1%. Slučajevi COVID-a naglo su opali, sa novim dnevnim slučajevima od oko 70-100 dnevno, što je pad sa broja obolelih krajem 2020. godine od ~7.500. Štaviše, oko 40% srpskog stanovništva je vakcinisano do juna 2021, što je znatno više od evropskog proseka. U ovom okruženju, linearni formati oglašavanja poskočiće za +8,1% što predstavlja 74% ukupnih budžeta. Iako ovo ne umanjuje gubitke tokom 2020. godine (rast od -17,2% za linearne formate), linearno već neko vreme nije snaga srpske ekonomije oglašavanja. Potrošnja na formate digitalnog oglašavanja povećaće se za +16,4% da bi dostigla 26% ukupnih budžeta, pri čemu će rast voditi potrošnja na mobilne uređaje (+27% da bi dostigla 60% ukupne digitalne potrošnje).


Sastanak s predstavnicima Udruženja penzionera općine Breza - Općina Breza\nSastanak s predstavnicima Udruženja penzionera općine Breza\nNačelnik općine Breza Munib Zaimović jučer je ugostio predstavnike lokalnog Udruženja penzionera, Hamdiju Kulića i Ismeta Omerhodžića.\nGovoreno je o mogućnostima realizacije projekta izgradnje Doma za penzionere na lokalitetu Hrasno. "Aktivno radimo na iznalaženju pravog modaliteta da se ovaj posao, u saradnji sa svim učesnicima projekta, realizuje u najboljem mogućem interesu penzionera", kazao je načelnik Zaimović.\nTeme diskusije odnosile su se i na prevoz penzionera iz Breze u Kantonalnu bolnicu Zenica, uspostavljanje dežurne apoteke i druge vidove pomoći ovoj populaciji. Iako nadležnost za rješavanje velikog broja problema penzionera nije na lokalnom nivou, tokom jučerašnjeg sastanka načelnik Zaimović je sa svojim saradnicima razmatrao modalitete pomoći koje penzionerima može pružiti Općina Breza.\nKulić i Omerhodžić su izrazili zahvalnost Zaimoviću i njegovim saradnicima na podršci što je, kako su naglasili, pokazatelj da je Općina Breza pokazala razumijevanje za brojne probleme s kojim se susreće ova populacija.\nSastanku su prisustvovale načelnikove pomoćnice Meliha Beširević i Smajila Omerhodžić te savjetnik za pravne poslove Mirza Džambić.


Tajni lobistički ugovor Vlade Srbije sa Agencijom APS iz Čikaga, čiji je vlasnik Milan Petrović bio glavni saradnik uhapšenog guvernera Roda Blagojevića, ušao je u drugu godinu a da građani Srbije nisu saznali šta dobijaju za 85.000 dolara koji se mesečno izdvajaju iz budžeta.\nDržavna tajna je i šta je Petrović do sada uradio\nUgovor kojim se bivši advokat i novopečeni lobista Milan Petrović obavezao da će preko naše ambasade u Vašingtonu poboljšati diplomatske odnose Srbije sa izvršnim organima u SAD, uključivši i Stejt department, članove Kongresa i „poslovnu zajednicu” u Americi, mogao je biti završen 30. aprila da je Vlada Srbije dva meseca ranije obavestila APS da ne želi dalji angažman. Prema odredbama lobističkog ugovora, koji je inače javni dokument svima dostupan na sajtu američkog ministarstva pravde, on se može raskinuti u svakom trenutku pod uslovom da neka od ugovornih strana to najavi u pisanoj formi 45 dana ranije. Iako upućeni u diplomatiju i u načine lobiranja u Americi tvrde da nam ugovor sa kompromitovanim bivšim advokatom donosi više štete nego koristi u Vašingtonu, naša vlada je očigledno zadovoljna.\n- Lobistički ugovor služi za podsmeh u Vašingtonu, a ako uzmete prvih deset najvećih lobističkih agencija koje postoje u SAD i imaju odličan renome, bilo koja od njih bi radila za manje od milion dolara godišnje. To nije teško proveriti ako se hoće - kaže za „Blic” diplomata koji je zahtevao anonimnost.\nDržava najavljuje akciju protiv nasilja od septembra\nLobiranje bliskog saradnika Angele Merkel: Srbija dobija datum\nAleksandar Vučić, prvi potpredsednik Vlade, dobio je čvrsta uveravanja iz kabineta nemačke kancelarke Angele Merkel da će Srbija u junu dobiti datum za početak pregovora sa EU, saznaje „Blic“ iz diplomatskih izvora u Beogradu.\nUhapšen sudija umešan u falsifikovanje ugovora\nSudija Visokog saveta sudstva Blagoje Jakšić uhapšen je juče zbog zloupotrebe službenog položaja i tereti se za krivično delo visoke korupcije. Sudija je uhapšen na poslu u prostorijama VSS u beogradskoj Resavskoj ulici, a njegov partner - biznismen Ljubomir Biševac izbegao je hapšenju. Za njim je juče po podne raspisana poternica i on je do zaključenja ovog izdanja “Blica” bio u bekstvu.\nSigurnije presađivanje organa


Ruše “Kalču” u Nišu zbog garaže i poslovno-stambene višespratnice? - JUGPRESS\nRuše “Kalču” u Nišu zbog garaže i poslovno-stambene višespratnice?\nHoće li simbol grada Niša TPC “Kalča” biti srušen, pitanje koje poslednjih dana okupira Nišlije. Mnogi se pitaju da li je to neophodno i kako će krilaticu “vidimo se kod Kalče” zameniti. Pomalo neočekivana ideja za građane čula se na poslednjoj sednici Skupštine grada od strane socijaliste Igora Novakovića, koji je i zamenik predsednika niške Skupštine. On je predložio da se kao plan za narednu godinu unese predlog rušenja TPC “Kalča” i izgradnja nove poslovno-stambene višespratnice. Novaković argumentovano stoji iza ove svoje ideje jer smatra da je “Kalča” već godinama jedan depresivan objekat u srcu grada. Dragoslav Pavlović, predsednik UO Udruženja vlasnika lokala kaže da većina vlasnika ne bi imala ništa protiv pod uslovom da budu adekvatno isplaćeni.\nNovaković kaže da je svestan da je njegov predlog radikalan jer se godinama ćuti o tome da je koncept na kome je “Kalca” građena zastareo. Činjenica je i da je otvoren u vreme kada su suvereno vladali socijalisti i da je svojevrsni simbol toga vremena.\n“Nema ovde mesta politici već je pitanje ekonomije. Vlasnici lokala imaju problem da izdaju lokale jer nema ljudi pa nema ni prometa. Prostire se na skoro 10 hiljada kvadrata a u pitanju je najekskluzivniji prostor. Može se sagraditi objekat od 20 spratova a još nekoliko nivoi ispod zemlje za potrebe parkiranja u centru grada, pojašnjava Novaković svoj predlog i dodaje da možda neko ima i bolje rešenje.\n“Sve je bolje nego da se ništa ne preduzima”, smatra Novaković i dodaje:\n“Veliki je problem što ovaj tržni centar nema upotrebnu dozbolu jer nijedan ozbiljan svetski brend neće pod takvim uslovima da investira. Pitanje je ko bi to sada to mogao da uradi jer grad nije vlasnik. Možda je najbolje rešenje da se napravi akcionarsko društvo od svih vlasnika i da se na taj način utvrdi stvarna vrednost ovih kvadrata”, kaže Novaković koji nema ništa protiv i da se “Kalča” poruši ako bi bili pošteno isplaćeni.\nDragoslav Pavlović koji je putem kompenzacije postao vlasnik 610 kvadrata uspeo je da pre sedam godina ubedi vlasnike lokala da se udruže i zajednički brinu od 18500 kvadrata poslovnog prostora. On tvrdi da je samo jedna četvrtina lokala potpuno nerentabilna a da se ostali izdaju po prosečnim cenama od 2 do 5 evra po kvadratu. To je ipak neuporedivo niska cena u poređenju sa obližnjim lokalima koji se izdaju u Pobedinoj ulici.\n“Kalča” je počela da radi juna 1993.godine sa privremenom upotrebnom dozvolom oročenom na šest meseci. Do današnjeg dana ona radi bez upotrebne dozvole jer je investitor GP “Građevinar” otišao u stečaj 2013.godine i ostavio na cedilu 350 vlasnika lokala.\n“Kalča” danas ima struju, rade liftovi i pokretne stepenice, redovno se čisti, ima i obezbeđenje ali ne može da parira tržnim centrima poput “Foruma” ili “Delta planeta”.\nGrad je inače vlasnik skoro 20 posto kvadrata i uglavnom se oni iznajmljuju gradskim službama i ustanovama, poput Lokalne poreske administracije.


Okupljaju se bosanske stranke | ARHIV STAV\nVišegodišnje podrivanje suvereniteta BiH i državnih institucija, kao i uporno pomjeranje granica u pravcu dodatne etničke podjele uskoro će se naći na ispitu geopolitičke realnosti. Položaj Bosne i Hercegovine, u kontekstu interesa i uticaja Zapada i Rusije, uskoro bi mogao postati jasniji, a naredne dvije godine mogle bi biti ključne za sudbinu Bosne i Hercegovine. Iako je teritorijalni integritet BiH politički ugrožen najavljenim referendumom o samostalnosti RS, jedan od mogućih ishoda Dodikovog pomjeranja granica mogao bi zaista biti kraj BiH kakve je danas poznajemo – dvije države pod jednim krovom. Umjesto samostalne Republike Srpske, Dodikov politički avanturizam mogao bi završiti potpunim krahom velikosrpske ideologije.\nJedina država koja trenutno ima kapacitet i političku volju da se suprotstavi takvom scenariju je Ruska Federacija i sigurno je da ona neće imati pasivan stav spram sankcija protiv Dodika. Ruska ekonomska i politička prisutnost na Balkanu nalazi se na najvišoj tački od kada se raspao Sovjetski Savez. Ruske investicije u finansijskom i energetskom sektoru, uglavnom su realizirane putem kompanija u državnom vlasništvu, i predstavljaju eksponente ruske državne politike. Takvom strategijom Rusija pokušava oslabiti unutrašnju koheziju EU i širenje NATO-a.\nRusija takođe finansira antievropske i anti-NATO političke stranke u Jugoistočnoj Evropi, a među njima nalazi se i SNSD. Milorad Dodik se smatra najlojalnijim i najagresivnijim zagovornikom Ruske politike u ovom dijelu svijeta. Fokus njegovog djelovanja usmjeren je na razgradnju državnih institucija i potpunu blokadu euroatlanskih integracija Bosne i Hercegovine. Proslava 9. januara organizirana je sa ciljem podrivanja vladavine prava i razbijanja oružanih snaga BiH. Kulminacija ove politike planirana je 2018. godine kada je najavljen referendum o neovisnosti Republike Srpske, što bi BiH dovelo na ivicu oružanog sukoba, uzevši u obzir da se Bošnjaci ubrzano spremaju i organiziraju za odgovor u slučaju proglašenja neovisnosti RS. Strane obavještajne službe procjenjuju, da ukoliko RS proglasi neovisnost, scenario „mirnog razlaza“ kojeg zagovara Dodik neće biti moguć. Relativni odnos kapaciteta za vojno djelovanje unutar BiH, je takav da Bošnjake stavlja u mnogo povoljniji položaj nego Srbe, ali Zapad ne želi vidjeti nove egzoduse i kolone izbjeglica iz BiH.\nSankcije koje su nametnute Dodiku od strane SAD urađene su sa ciljem da se gorenavedeni scenario izbjegne. Politika podrivanja države i vladavine prava prepoznata je kao izrazito destruktivna, a navedene sankcije su samo prvi korak. Ukoliko Dodik ne promijeni političke stavove i ne odustane od svojih secesionističkih ciljeva, naredni krug sankcija vjerovatno će obuhvatiti njegove najbliže saradnike, ali i druge visoke dužnosnike Republike Srpske. Američka diplomatija je pokrenula aktivnosti kako bi, već na proljeće, sankcije podržale i druge zemlje, prije svega članice EU ali i zemlje našeg regiona. Važno je podvući da američka administracija Čovićeve zahtjeve za hrvatskim entitetom takođe smatra secesionističkom politikom koja je usmjerena protiv države i temeljnih principa na kojima je BiH uređena. Stoga nije isključeno da, ukoliko Čović ne odustane od Trećeg entiteta, prošireni krug sankcija obuhvati njega i ostale jastrebove iz HDZ-a.\nNa ovaj način bi zagovornicima secesionizma bila poslana snažna poruka, međutim ove sankcije nisu dovoljne u smislu deblokade evropskog i NATO puta Bosne i Hercegovine. Za takvo nešto potrebna je jedinstvena bosanska nacionalna politika, koja opet ne može biti artikulirana bez široke nacionalne koalicije koja bi obuhvatala sve prodržavne stranke u BiH, bez obzira na njihovu partikularnu orijentaciju. Neformalna grupa građana pokrenula je upravo takvu inicijativu koja zahtijeva mobilizaciju svih prodržavnih političkih snaga i zajednički nastup u odbrani vladavine prava i zakona u BiH. Više informacija može se pronaći na njihovoj zvaničnoj Facebook stranici „BH Inicijativa“, a oni koji to žele, mogu podržati inicijativu klikom na „Like“ opciju. Trenutno rade na omasovljavanju građanske podrške u zahtjevu da naši političari vode jedinstvenu bosansku politiku kako bi se odbranio suverenitet i državnost Bosne i Hercegovine na čitavom njenom teritoriju.\nGrupa radi na okupljanju svih probosanskih stranaka i zbog toga je pokrenuta ova inicijativa, Uskoro će u javnosti obznaniti imena svih patriotski nastrojenih građana koji podržavaju ovakav projekat, svih nacionalnosti i različitih poliotičkih uvjerenja.\nBH Inicijativa BiH rusija SAD Stav


DESK ZA INFRASTRUKTURU - ITA\nPri beogradskom sedištu ICE Agencije operativan je i Desk Infrastrukture čiji je glavni zadatak da pomogne i pospeši industrijsku saradnju između italijanskih i srpskih firmi u oblasti infrastruktura, građevinarstva i zaštite životne sredine. U tom smislu, aktivnosti Deska obuhvataju:\nUsluge informacije: praćenje vesti i objava iz sektora infrastruktura, tendera, projekata u najavi i u realizaciji, ponude i potražnje na tržištima Srbije i Italije kao i novih tehnologija u građevinarstvu.\nAsistencija italijanskim i srpskim firmama u uspostavljanju, učvršćivanju i proširivanju poslovne saradnje; pomoć i saveti u vezi sa pravnom regulativom i administrativnim procedurama.\nOdržavanje institucionalnih odnosa sa nadležnim ministarstvima, službama i ustanovama u Italiji i Srbiji, kontakti sa njihovim predstavnicima, planiranje zajedničkih aktivnosti i saradnje.\nKontakti sa organima nadležnim za projekte i sa glavnim finansijerima u oblasti infrastruktura, građevinarstva i zaštite životne sredine.\nPromotivne i edukativne aktivnosti kroz organizaciju stručnih skupova, foruma, seminara i radionica.\nPreko kancelarije ICE Agencije u Podgorici, Desk Infrastrukture sa svojim aktivnostima pokriva i teritoriju Crne Gore.


Kako odabrati toplotnu pumpu - Nucleus Energy\n• Kako odabrati toplotnu pumpu •\nNucleus Heating Solution\nToplotne pumpe s razlogom postaju sve popularniji tip grejanja kod nas, dok su u Evropi postale standard, a prema nekim istraživanjima nalaze se u skoro 80% novoizgrađenih objekata. Interesovanje za ove sisteme raste zbog efektnog spoja maksimalnog komfora, prilagodljivosti individualnim potrebama, velike energetske efikasnosti i ekološke prihvatljivosti.\nNakon inicijalnih ulaganja i postavljanja sistema, potrebe za održavanjem su minimalne, toplotna energija stalno dostupna bez ikakvog napora, a tome dorpinosi i automatizovani sistem i jednostavan kontrolni panel za podešavanje željene temperature.\nVeliku prednost toplotnim pumpama daje i mogućnost hlađenja i zagrevanja vode, pri čemu se automatski gubi potreba za dodatnim uređajima sa tom funkcijom.\nCentralno grejanje više nije simbol komfora\nČesto se odustaje od kupovine stana koji nema centralno grejanje, uprkos znatno nižim cenama ovakvih nekretnina, a nepoznavanje prednosti toplotnih pumpi i mogućnosti njihove instalacije su verovatno neki od uzroka. Dobro rešenje može biti kupovina jeftinije nekretnine i ulaganje u instalaciju grejnog sistema sa toplotnom pumpom (npr. vazduh - voda), pri čemu se, osim uštede novca, postiže i znatno veći komfor i kontrola temperature u svakom trenutku.\nNakon što donesete odluku da želite ovakve pogodnosti, prvo što ćete morati da izaberete jeste tip toplotne pumpe - najčešći tipovi kod nas su vazduh - voda i voda - voda toplotne pumpe.\nVeličina i potrebe objekta - glavni faktor pri izboru modela\nPrvi faktor značajan za donošenje ispravne odluke jeste kapacitet i funkcija objekta koji će se zagrevati.\nZa objekte veće kvadrature, poput hotela, stambenih ili poslovnih zgrada, restorana, skladišta, magacina, poljoprivrednih gazdinstava ili industrijskih postorjenja - toplotne pumpe voda - voda su, bez razmišljanja, najbolji izbor.\nInicijalni troškovi za postavljanje sistema sa toplotnom pumpom voda - voda su veći u odnosu na sisteme sa pumpama vazduh - voda, ali se uz pomoć njih postiže veći koeficijent učinka, odnosno veća stabilnost potrošnje tokom cele godine. U praksi se rezultati ogledaju u konstantno manjoj potrošnji struje od 75 do 86 % (u odnosu na druge grejne sisteme), pri čemu se, svakako, ostvaruje i veća ušteda novca.\nIndustrijskim postrojenjima i poljoprivrednim gazdinstvima, gde je potrebno obezbediti veoma visoke temperature za različite procese, posebno pogoduju specijalni modeli pumpi voda - voda - tzv. visokotemperaturne pumpe.\nZa potrebe manjih objekata, poput stanova ili manjih kuća, veći inicijalni troškovi mogu biti mana, jer će zbog manje potrošnje period isplativosti biti duži. U ovom slučaju se preporučuje toplotna pumpa vazduh - voda, čija instalacija je znatno jeftinija i manje tehnički zahtevna, a pored toga, zauzima i manje prostora.\nEnergetska efikasnost je nešto slabija nego kod pumpi voda - voda, ali svakako obezbeđuje uštedu od 60 % do 85 % u odnosu na druge grejne sisteme. Zbog većih promena temperature vazduha, koji je glavni izvor toplote kod ovog tipa pumpe, različiti je koeficijent učinka tokom različitih godišnjih doba, pri čemu se leti mogu ostvariti bolji rezultati rada nego sa toplotnom pumpom voda - voda, dok je zimi potrošnja nešto veća, ali ponovo treba imati u vidu da je i pri najnižim temperaturama njen učinak znatno veći u odnosu na druge tipove grejanja.\nModel toplotne pumpe treba prilagoditi prirodnim uslovima\nJoš jedan važan faktor u donošenju odluke je i okolina objekta za koji se instalacija postavlja.\nS obzirom na to da je kod pumpi voda - voda izvor energije najčešće podzemna voda - mora postojati mogućnost za kopanje dva bunara, koji su sastavni deo sistema, a takođe se mora proveriti i kvalitet podzemnih voda. Iako je složena, prednost je u tome što se instalacija nalazi pod zemljom, pa nema narušavanja izgleda okoline. U urbanim naseljima ovo ne mora da predstavlja problem, jer se instalacija vrlo uspešno postavlja npr. ispod parkinga u blizini zgrade, što znači da nije potrebno obezbediti prazan prostor za instalaciju sistema.\nUkoliko iz nekog razloga (mada se to retko dešava) ovo nije izvodljivo, onda toplotna pumpa vazduh - voda može biti bolji izbor. Kod ovih pumpi nema složene instalacije, a to je još jedna od prednosti za pojedinačne stanove, jer se bez problema može smestiti na terasi i ne zahteva veliki prostor.\nNucleus toplotne pumpe nude različite modele toplotnih pumpi, koje će odgovoriti različitim individualnim potrebama, a konsultacije sa stručnim licem mogu u velikoj meri pomoći u donošenju odluke o izboru odogovarajućeg modela.\nPostoje 4 izvedbe Nucleus toplotne pumpe:\nSimplity Comfort Lux Vazduh - Voda\nIzbor je na vama. Pozovite • +381 21 310 00 76 •\nSistem grejanja putem toplotnih pumpi voda-voda predstavlja moderan pristup zagrevanja objekata koji ima visoku efikasnost u pogledu iskorišćenja energije što daje ovom sistemu mogućnost široke primene. Koje su prednosti i mane ovog sistema u odnosu na ostale vidove grejanja.\nGlobalno zagrevanje je pojava savremenog doba protiv koje se veliki broj zemalja u svetu aktivno bori donošenjem zakona i propisa. Da li i kako tradicionalni sistemi grejanja koji se koriste zimi uticu na globalno zagrevanje i da li se ono dešava i zimi.\nKada treba doneti odluku o instalaciji grejnog sistema, svakako se efikasnost i jednostavna adaptacija svrstavaju u važne prioritete. Sistem sa toplotnim pumpama konstruisan je tako da zadovolji potrebu za praktičnošću i jednostavnošću, zahvaljujući mogućnosti grejanja i hlađenja.


Saudijci pretvaraju Kosovo u Molenbek na Balkanu - 31.05.2016, Sputnik Srbija\nSaudijska Arabija vodi opasnu igru, piše francuski list „Puan“. Osim toga što podriva napore antiterorostičke koalicije u Siriji i u Iraku i tera milione... 31.05.2016, Sputnik Srbija\nevropa, vesti, svet, balkan, daeš\n21:32 31.05.2016 (Osveženo: 14:53 30.08.2021)\n© RTSlika pripadnika terorističke organizacije DAEŠ\nSaudijska Arabija vodi opasnu igru, piše francuski list „Puan“. Osim toga što podriva napore antiterorostičke koalicije u Siriji i u Iraku i tera milione izbeglica u Evropu, ona stoji i iza poslednjih terorističkih napada. Saudijci pretvaraju Kosovo u Molenbek na Balkanu.\nU članku objavljenom 30. maja ove godine, autor Mišel Kolomes se poziva na podatke koje je prethodno objavio „Njujork tajms“. U pomenutom američkom materijalu se analizira zašto na Bliski istok sa Kosova stiže najviše obučenih džihadista.\nKosovo se pominje kao mala država nastala posle raspada Jugoslavije i kao mesto gde Saudijska Arabija šalje mnogo novca, ali i svoje propovednike. List pominje da se Kosovo stoga pretvorilo u regrutni centar DAEŠ-a.\nDokaz za ove navode „Njujork tajms“ je našao nakon opsežnog istraživanja. Novac Saudijske Arabije „pomogao“ je da se stanovništvo, koje je većinom do početka 2000-ih ispovedalo umereni islam, masovno pretvorilo u vehabije, propovednike vrlo oštre i radikalne struje islama.\nSaudijci nisu štedeli na ovom poduhvatu, pa su tako pozivali desetine studenata da dođu i izučavaju islam na univerzitetima širom Kraljevine. Osim toga, na Kosovu je izgrađeno i 240 džamija, što je za trećinu više od broja bogomolja u prethodnom periodu, a poslati su i imami kako bi propovedali „pravilni“ islam.\nRezultat zato ne čudi: uz povećan broj džamija, tu su i devojke koje sad moraju da nose hidžab, ali i stalna zastrašivanja kriminalaca na račun političara i novinara koje ovi smatraju „bezbožnicima“ jer imaju „previše umerene“ stavove. Isto tako, tu je i 314 mladih koji su se priključili DAEŠ-u. Dvoje je čak poginulo aktivirajući bombu tokom trorističkog napada, jedna osoba u Iraku, druga u Turskoj.\nNije slučajno, navodi francuski list, da su Amerikanci sada otkrili i objavili ove podatke.\nKao prvo, SAD se sve više distanciraju od Saudijske Arabije, koja je od kraja Drugog svetskog rata bila privilegovani partner Vašingtona u ovom regionu. Sada izlazi na videlo da su Saudijci zapravo tokom poslednjih 20 godina „zabadali nož leđa“ Americi.\nA kao drugo, razlog za veliko razočaranje Sjedinjenih Država je to što su one pomogle Kosovu da se otcepi 2008. godine i smatrale su ga svojim protektoratom, zemljom sa umerenim islamom.\nVašington, zaključuje autor lista, nije video da im Saudijci iza leđa, a zahvaljujući sopstvenom blagostanju, finansiraju petu kolonu ljutih džihadista.\n„Strpljenje bez zdravog razuma ponekad je sinonim za ’slepilo kod očiju‘“, ironičan je Mišel Kolomes.


RTS :: Polemika naprednjaka i radikala o poseti Makrona\nPolitika Polemika naprednjaka i radikala o poseti Makrona\nsreda, 17. jul 2019, 14:36 -> 14:48\nŠef poslaničke grupe SNS Aleksandar Martinović izjavio je u skupštinskoj polemici sa poslanicom SRS Vjericom Radetom, da je francuski predsednik Emanuel Makron imao hrabrosti da se obrati građanima na Kalemegdanu, u prisustvu predsednika Srbije Aleksandra Vučića. Radeta je rekla da su zgroženi da kaže pred narodom koji ga je dočekao, da je Kosovo samostalna država.\n"Naše dve poslaničke grupe se ne slažu oko toga da li je Makron trebalo da dođe u Srbiju. Vi smatrate da nije, a mi smatramo da jeste", rekao je Martinović Radeti i ukazao na veza između Srbije i Francuske.\nNavodeći da su veze sa Francuskom bile jače i produbljenije, Martinović je objasnio da Srbija želi od Francuske da napravi partnera i političkog, i ekonomskog, ali i vojno-bezbednosnog.\n"Možete o Makronu da mislite šta hoćete, mogu ja da mislim šta god hoću, ali je činjenica da je taj čovek, iako ima potpuno drugačije viđenje situacija na KiM od zvanične politike Srbije, imao hrabrosti da se na Kalemegdanu obrati građanima direktno, u prisustvu predsednika Vučića", rekao je Martinović.\nOn je ocenio da je Makron pokazao jednu ličnu i političku hrabrost, kao i da poštuje građane Srbije, uprkos činjenici da je u njegovom govoru bilo i nekih stvari koje su za nas bile bolne.\nNaprednjaci smatraju da je Makronova poseta imala smisla, iako se nema saglasnosti za sva pitanja, rekao je Martinović i dodao da je Srbija na putu da od Francuske stvori pouzdanog i čvrstog partnera u EU.\nRadeta je rekla da radikali nikada nisu rekli da Makron treba ili da ne treba da dođe, već da su zgroženi da bar nije zamoljen da ne kaže pred narodom koji ga je dočekao, da je Kosovo samostalna država.\nMartinović joj je odgovorio da čak i neki poslanici u Narodnoj skupštini govore da je Kosovo nezavisno.\n"Zašto uvek očekujemo od nekog drugog da više poštuje teritorijalni integritet i suverenitet Srbije kad imate poslanike koji trenutno nisu ovde u sali, a koji tvrde da je Kosovo nezavisna država i da problem Kosova može da se reši jedino tako što će Srbija priznati nezavisnost", rekao je Martinović.\nOni su polemisali i o bivšoj vlasti, koja je, po njihovoj zajedničkoj oceni, bila štetna, a Radetu je interesovalo kada će biti uhapšeni "kapitalci".\nMartinović je pre toga odbacio navode da niko iz prethodne vlasti nije uhapšen, te je nabrojao da su pravosnažne presude, i to osuđujuće, donete za Miroslava Miškovića, Marka Miškovića, Mila Đuraškovića.\nVode se krivični postupci protiv najmanje šest ministara iz raznih vlada, rekao je Martinović, pojasnivši da misli na Predraga Bubala, Slobodana Milosavljevića, Sašu Dragina, te da se vode dva krivična postupka protiv najmanje dva pomoćnika ministra.\n"Kada će odgovarati kapitalci?"\nOn je dodao da SNS vodi potpuno drugačiju politiku od Dinkića i Labusa, te da je njihova politika bila uništavanje srpske privrede i finansija, a sadašnja politika je jačanje domaće privrede i konsolidacija javnih finansija.\n"Tačno je da su iz one bivše vlasti procesuirani neki ministri neki pomoćnici ministra, ali složićete se da su to neka ''žnj'' kategorija ministara u svakom smislu, i po poslovima koje su radili, i po lopovlucima. Mi pitamo uporno, kada će odgovarati kapitalci?", rekla je Radeta.\nPojasnila je da misli na "(Mlađana) Dinkića, (Miroljuba) Labusa, (Aleksandra) Vlahovića, (Božidara) Đelića.\n"Šta je sa onih 11 miliona evra koje je Đelić preko 'Meridian banke' ukrao iz Srbije, ako ih je uložio u ''Vinci airports", u kupovinu našeg aerodroma. O tome niko ne vodi računa", pitala je poslanica SRS.\nOna se osvrnula i na jučerašnje poslaničko pitanje lidera stranke Vojislava Šešelja o unošenju odredbe u Krivični zakonik da se krivično kazni svako ko tvrdi da se u Srebrenici dogodio genocid, rekavši da se posle toga "razbuktala masa na društvenim mrežama zbog novinarke Snežane Čangradin koja je to napisala".\nOna smatra da je to opasna teza koja "srpskom narodu stoji iznad glave" i da ćemo to morati da priznamo putem EU.\n"Onda su ovi iz praznik klupa osuli drvlje i kamenje na Šešelja. Možemo da razumemo da neko ne voli radikale, da neko ne voli vlast, ali da neko ko je slučajno rođen kao Srbin, toliko ne voli svoj narod to je prosto neverovatno", rekla je Radeta.\nPozvala sve kolege da stanu, ne u odbranu Vojislava Šešelja, nego u odbranu istine i pravde.\nPoslanici, inače, raspravljaju o amandmanima na Predlog izmena i dopune Zakona o regulisanju javnog duga po osnovu neisplaćene devizne štednje građana položene kod banaka čije je sedište u Srbiji i njihovim filijalama u država bivše SFRJ, koje je pre dva dana obrazložio ministar finansija Siniša Mali, a danas o amandmanima sa poslanicima razgovara ministar za rad Zoran Đorđević.\n(četvrtak, 18. jul 2019, 09:27) - MilijanaLakić [neregistrovani]\n(sreda, 17. jul 2019, 21:42) - anonymous [neregistrovani]\n(sreda, 17. jul 2019, 20:25) - Maja [neregistrovani]\n(sreda, 17. jul 2019, 17:09) - anonymous [neregistrovani]\n(sreda, 17. jul 2019, 16:44) - Zare [neregistrovani]\n(sreda, 17. jul 2019, 16:42) - Vaske [neregistrovani]


Bez dogovora sa roditeljima prvaka OŠ Branko Radičević - Bujanovačke\nPočetna DRUŠTVO Bez dogovora sa roditeljima prvaka OŠ Branko Radičević\nBez dogovora sa roditeljima prvaka OŠ Branko Radičević\nBujanovac, 4.septembar 2018.-Predstavnici škole i resornog ministarstva danas nisu sa roditeljima prvaka OŠ Branko Radičević postigli dogovor kada bi njihova deca mogla da krenu u školu, saznaju nezvanično Bujanovačke.\nOd nekolicine roditelja saznali smo da će u školi biti pet odeljenja prvaka sa srpskom i romskom decom.\nU školi nam je nezvanično rečeno da će ministarstvo sutra u toku dana dostaviti školi mišljenje.\nRoditelji srpskih prvaka u ponedeljak nisu pustili decu u školu tražeći da budu raspoređeni u tri a ne u pet odeljenja zajedno sa romskim vršnjacima.\nTakođe nezvanično, od nekolicine roditelja saznali smo da će u školi biti pet odeljenja prvaka sa srpskom i romskom decom.\nRotitelji su tražili da tri odeljenja budu mešovita a dva samo romska jer, kako navode, žele da sastav odeljenja bude sličan kao u predškolskom.\nOni dodaju da je prošlog četvrta škola objavila spisak, u koji su i Bujanovačke imale uvid, po kome su tri odeljenja mešovita a dva samo romska, pa se pitaju kako je i zašto u ponedeljak, na početku školske godine, to promenjeno.\nRoditelji navode i da ovde nije u pitanju segregacija, kao što su mediji preneli ocene pojedinih predstavnika Ministarsva, već da smatraju da bi njihova deca imala bolje uslove za učenje ako bi u odeljenju imali više vršnjaka iz predškolskog uzrasta.\nOni dodaju kako razmišljaju da svoje prvake upišu u neku od okolnih škola.\nIz škole za sada nema zvaničnih izjava, ali nezvanično saznajemo da ministarstvo ne dozvoljava formiranje odeljenja po etničkom principu.\nU prvi razred Škole B. Radičević upisano je 88 svršenih predškolaca, od toga 26 srpske dece dok su ostali Romi.\nTAGbojkot OŠ Branko Radičević prvaci\nPrevious PostKoordinaciono telo: Besplatni rančevi i pribor za 899 prvaka Next PostKoridor 10: Do Vranja i dalje samo starim putem, otvoreno isključenje za Bujanovac


Obama obustavlja traganja za naftom\nAmerički predsednik Barak Obama izjavio je da američka vlada u potpunosti kontroliše napore da se zaustavi izlivanje nafte u Meksički zaliv, osporavajući kritike da njegova administracija nije dovoljno angažovana u rešavanju nastale krize.\nPredsednik Obama izjavio je da njegova administracija preuzima punu odgovornost za proces zatvaranja podmorske bušotine i čišćenje zaliva posle katastrofe ali je naglasio da će kompanija BP snositi odgovornost zato što je izazvala izlivanje nafte.\n„Američki narod treba da zna da, od samog početka ove katastrofe, federalna vlada kontroliše reagovanje na nju. Što se mene tiče, BP je odgovoran za ovu užasnu katastrofu, i mi ćemo ih pozvati na punu odgovornost u ime Sjedinjenih Država, i gradjana i zajednica koje su direktna žrtva ove tragedije. Zahtevaćemo da plate svaki cent za štetu koju su izazvali“\nObama je rekao da mnogi kritičari ne uvidjaju da je, od dana potonuća platforme Dipvoter Horajzon, taj incident najviši prioritet njegove Bele kuće.\n„Ovo izlivanje nafte je katastrofa bez presedana. Činjenica da se izvor izlivanja nalazi na milju ispod površine, gde ljudska ruka ne može da dopre, strahovito otežava napore da se zaustavi curenje nafte, ali mi se oslanjamo na sve resurse, svaku ideju, svakog eksperta i tehnologiju, da bismo je zaustavili.“\nPredsednik je kritikovao, kako je naveo, „skandalozno prisan odnos“ naftnih kompanija i regulatora, i najavio niz novih koraka da bi se rešile posledice izlivanja nafte, uključuujući moratorijum na izdavanje dozvola za bušenje nafte u periodu od šest meseci. On je takodje suspendovao planiranu eksploataciju nafte u priobalju Aljaske i Virdžinije, kao i rad na 33 bušotine koje u ovom trenutku izvlače naftu u Meksičkom zalivu.\nToj akciji prethodila je revizija bezbednosnih procedura koju je predsednik Obama naredio posle eksplozije i potapanja jedne naftne platforme u Meksičkom zalivu, 20. aprila. U toj nesreći poginulo je 11 radnika i prekinuta je cev za vađenje nafte, iz koje sada kuljaju ogromne količine te tečnosti.\nU međuvremenu, energetski gigant BP saopštio je da nova operacija za zaustavljanje isticanja nafte u Meksičkom zalivu teče kako je planirano.\nMeđutim, funkcioneri upozoravaju da ne mogu da garantuju da će najnoviji pokušaj uroditi plodom.\nPrimena nove metode započeta je u utorak, kada su tehničari Britiš petroleuma počeli da upumpavaju mešavinu gustih tečnosti u cev iz koje kulja nafta. Cilj je da se time u pomenutoj cevi napravi čep koji bi omogućio njeno trajno zapušavanje cementom.\nGlavni izvršni direktor BP-a, Toni Hejvard, rekao je da je potrebno da proteknu 24 sata da bi se videlo da li je operacija bila uspešna.\nRanije, BP je saopštio da su šanse za uspeh između 60 i 70 odsto. Funkcioneri kažu da je glavni razlog što ne mogu da budu sigurni u uspeh činjenica da se prekinuta cev nalazi na dubini od 1500 metara. Ovakva operacija nikada nije pokušana na toj dubini.


Dota 2 - Rusi napadaju Katowice - Njuz - eSports\nŠto se konkretno ovog Majora tiče, pozivi su uručeni ekipama Liquid, Secret, Virtus.Pro, Newbee, Evil Genuises, Mineski, Vici Gaming i Natus Vincere. Izgleda da organizatori ovosezonskih ESL turnira imaju svoje favorite, pa je tako direktni poziv za ovaj Major dobilo 7 od 8 direktnih učesnika ESL Genting Minora (koji se održava od 23-28. januara). Jedini izuzetak je SEA predstavnik, Fnatic, koji je zamijenjenCIS predstavnikom – ekipom Natus Vincere.\nOva odluka bi trebala da donese izuzetno interesantnu borbu u navedenim regijama (SEA i CIS). Fnatic će tako morati da prođe kroz pakao kvalifikacija, dok sa druge strane CIS scena postaje itekako zanimljiva. Sada Na’vi i VP nijesu tu da dominiraju kvalifikacijama, što ostavlja prostora ekipama Empire, Team Spiriti Vega Squadron da dokažu da su vrijedne Major završnice.


Simatic IT Preactor – Key IT\nSimatic IT Preactor\talphamedia\t2019-09-07T10:54:25+00:00\nPreuzmite Preactor brošuru\nSimatic IT Preactor ASP\nPoboljšajte usklađenost proizvodnih procesa\nSimatik IT Preactor APS\nDigitalizacija menja sve. Proizvođači moraju reagovati brzo i pametno na neočekivane promene i situacije, tako što su u mogućnosti da odgovore na upite u kratkom roku i zadovolje zahteve kupaca. Sa ovim izazovima se suočavaju kako velika preduzeća tako i srednji i mali poslovni sistemi. SIMATIC IT Preactor ASP rešenje je specijalno razvijano da izadje u susret baš tim potrebama i zahtevima, koristeći napredne algoritme koji balansiraju zahteve i kapacitete koji generišu optimalan raspored terminiranja, raspoređivanja i proizvodnje.\nSIMATIC IT Preactor ASP se može koristiti za dugoročno strateško planiranje na mesečnom i godišnjem nivou, kao i srednjeročno taktičko planiranje (par nedelja unapred), takođe daje uvid u detaljno terminiranje i raspoređivanje (po taktovima i sekvencama).\nSIMATIC IT Preactor ASP može raditi potpuno samostalno, a može biti prilagođen i konfigurisan ukoliko je to potrebno. Može raditi kao nezavisno rešenje koje upravlja planiranjem i rasporedjivanjem a takođe je projektovan za integrisanje sa drugim softverima kao što su ERP, MES, poslovno predviđanje, napredno planiranje i OEE aplikacije.\nRešenje za napredno planiranje je softver dizajniran kao pomoćni alat strateškom planiranju kako dugoročnom tako i srednjeročnom. Ono sadrži prognozirane i dugoročne narudžbine, podržava dononošenje odluka o fleksibilnosti i utiče na glavne tokove proizvodnje.\nRešenje za napredno planiranje podržava donošenje glavnih odluka u proizvodnom procesu u okruženju proširenih proizvodnih kapaciteta, radne snage, raspoloživih resursa, i ostalih faktora. Pomaže da se definiše šta i koliko da se proizvede, gde i kada to proizvesti sa tačno preciziranim materijalima i resursima koji su na raspolaganju ili se zahtevaju.\nPlaniranje može biti odvojeno od finalnih ili nedovršenih proizvodnih kapaciteta, a planirani preiod može biti dan, nedelja, mesec ili kombinacija sva tri zajedno. Ukoliko se koristi zajedno sa našim naprednim sistemom za planiranje, informacija sa detaljno raspoređenim proizvodnim kapacitetima može biti poslata nazad u sistem za planiranje kako bi optimalno reterminirala planirane kapacitete sa raspoređenim. Glavni plan proizvodnje (MPS) može da se prekalkuliše koristeći proizvodni plan ili proizvodnu šemu kao osnov za novo planiranje i očekivane rezultate.\nNapredno planiranje je osmišljeno sa moćnim karakteristikama koje vam omogućavaju da gradite fleksibilno rešenje koje je prilagođeno korisniku.\nPotpuna transparentnost i kontrola kao podrška boljim odlukama u planiranju i raspoređivanju\nSoftver za napredno raspoređivanje je interaktivan, bez ograničenja, više funkcionalan sistem za planiranje. Raspoloživost resursa i eventualna ograničenja, kao što su alati i materijali su kompletno uzeti u razmatranje tokom planiranja, kako bi obezbedili što precizniji model vašeg poslovnog okruženja. Narudžbine mogu biti brzo raspoređene koristeći napredno planiranje – po pravilu, a plan mora da je dostupan i za manualno tj. ručno upravljanje i raspoređivanje operacija za donošenje odluka baziranih na iskustvu i u skladu sa promenom uslova ili novih informacija.\nNapredno raspoređivanje omogućava donošenje odluka podržanih za prekovremeni rad, prioritet narudžbina, proizvodnih serija, tokom ugovaranja posla ili procesa naručivanja.\nNapredno raspoređivanje dizajnirano sa moćnim karakteristikama i funkcijama koje omogućavaju da se pravi kastomizovano rešenje, uvek prilagođeno korisniku.


Tri puta veće kazne za odbijanje obavezne vakcinacije dece | (Vesti - 23.02.2016) Novi Sad\n23.02.2016 u 09:53h\nTri puta veće kazne za odbijanje obavezne vakcinacije dece\n- Kalendar vakcinacije se ne menja, a on obavezuje svu decu koja se upisuju u školu da su prethodno uredno vakcinisana. Veće kazne za one koji se ne vakcinišu, što uključuje i roditelje koji odbijaju da vakcinišu svoju decu, propisane su zato da bi politika uvođenja obavezne vakcinacije bila uspešnija, kaže pomoćnik ministra zdravlja Zoran Panajotović.\n- Sva deca pred upis u školu moraju biti vakcinisana. Ukoliko nisu vakcinisana na vreme, vakcinacija će se obaviti naknadno. Jedno nevakcinisano dete predstavlja opasnost za drugu decu u kolektivu koja su vakcinisana, a to ne smemo da dozvolimo, kaže Panajotović.\nPovezane teme deca kazne ministarstvo zdravlja vakcinacija vakcinacija u domovima zdravlja Zoran Panajotović\npre 2322 dana i 8 sati\nKako dete koje nije vakcinisano moze da predstavlja opasnost po decu koja su vakcinisana? Koja je onda prednost dece koja su vakcinisana, ako jednako mogu biti zarazena kao i ona deca koja nisu primili vakcinu?\nDeca koja su vakcinisana su ugrozena ako se nalaze zajedno sa nevakcinisanom decom,postavlja se pitanje a kakve su to vakcine ako ne obezbedjuju sigurnu zastitu?Sprdnja!Moje dete moja briga!\npre 2322 dana i 3 sata\nA ko placa kaznu kada Dom zdravlja ne obezbedi tu "obaveznu" vakcinu za decu? Sin mi je imao sa školom organizovan sistematski pregled pre mesec dana i jednu od "obaveznih" vakcina nije primio jer nemaju u Domu zdravlja u Pančevu. Sramota! Ćerka mi kreće u 1.razred, doktorka je već najavila da jednu vakcinu nemaju na stanju, a navedeno je da "deca koja nisu uredno vakcinisana neće moći da se upišu u osnovnu školu". Gde je sad ministarstvo zdravlja, RFZZO - pa neka njima pišu kazne, skidaju novac sa računa, plene imovinu i sve ostalo...\npre 2321 dan i 16 sati\nОбична гестапо срања.Застаршивање .Претње одузимањем деце .Изаданјници на власти који спроводе убијање свога народа .\npre 1653 dana i 1 sat\nBas...kakva je to vakcina koja ne moze da zastiti? I niko nije jos odgovorio na pitanje, zasto obolevaju vakcinisana deca!!!


Obradović: Ujedinjena patriotska izborna lista opozicije imala bi velike šanse\nVesti Autor:FoNet06. jun. 202116:47 > 17:1352 komentara\nPredsednik Pokreta Dveri Boško Obradović ocenio je da "izborni potencijal jedne ujedinjene patriotske izborne liste dostiže 30 odsto glasačkog tela" i da bi takva opoziciona izborna lista imala velike izborne šanse, kao i njen zajednički predsednički kandidat koji bi nastupio sa patriotskih pozicija.\nObradović je u kolumni za portal direktno.rs istakao da je na prošlogodišnjim „lažnim i nedemokratskim izborima 15 odsto glasova otišlo raznim patriotskim izbornim listama mimo vladajućih stranaka, od kojih je većinu napravila BIA i direktni su satelit vladajućeg režima“.\nDveri traže vanredne parlamentarne izbore pre beogradskih i predsedničkih\n13. maj. 2021 141\n„To znači da tih 15 odto birača nisu želeli da glasaju za SNS i SPS, jer ih ne smatraju dovoljno patriotskim opcijama već su svoj glas dali nekome drugom ko se tako predstavljao. Još najmanje 10-15 odsto patriotskih birača je bojkotovalo izbore, što znači da izborni potencijal jedne ujedinjene patriotske izborne liste dostiže 30 odsto glasačkog tela“, navodi Obradović.\nOn u analizi ističe da „i među glasačima SNS i SPS ima veliki broj patriota koji još uvek veruju liderima vladajućih stranaka da neće izdati Kosovo i Metohiju ili ići do kraja u raznim ugrožavanjima nacionalnih i državnih interesa“ i zaključuje da su „patriotski birači većina biračkog tela“.\n„Iz ove jednostavne računice proizilaze dva važna zaključka: opoziciona izborna lista ujedinjenih patriota imala bi velike izborne šanse, kao i zajednički kandidat opozicije za predsednika Srbije koji bi nastupio sa patriotskih pozicija i imao takvu ličnu biografiju“, smatra lider Pokreta Dveri.\nOn ističe da je na prošlogodišnje „izbore izašlo najmanje 10 takvih izbornih listi“.\n„Ako ne budemo mudri i ne ujedinimo patriotske političke snage iduće godine biće ih još više. Takođe možemo očekivati da će vlast ponuditi nekog novog Belog u novoj ulozi ovoga puta Zelenog ili Antivaksera kako bi dodatno odvlačila i cepala opozicione glasače“, ukazao je Obradović.\n„Vreme je da insistiramo na onom što nas sabira“\nTumačeći „značaj i potencijal saradnje između patriotskih političkih opcija“ on je naveo kao primer ujedinjenje SNS i SPAS, ocenivši kako je to urađeno „da bi u redovima vlasti glumilo jednu takvu patriotsku inicijativu i pokrilo nešto slično što bi moglo biti učinjeno u opoziciji“.\nObradović smatra da bi se „mogući zajednički program ujedinjenih patriota“ mogao biti platforma koju je Pokert Dveri ponudio u pet tačaka svoje nove predizbornu kampanje „Od porodice do porodice”.\n„Ovaj program je iznad levice i desnice, monarhističkog ili republikanskog opredeljenja, vlasti ili opozicije, verskih i nacionalnih razlika, i drugih naših podela i sukoba. Problem je medijski mrak u kome ne može da se vidi jedna ovakva politička opcija i problem je što ne dolazi do stvaranja jednog šireg patriotskog bloka koji bi stao iza ovog programa i emitovao znatno veću snagu i uticaj koji bi probudio nadu kod patriotskih birača da ujedinjene patriote imaju veliku šansu na izborima“, ocenio je Obradović.\nVreme je, ističe on, „da ne insistiramo više na onome što nas deli, već na onome što nas sabira“.\n„Niko od nas pojedinačno ne može da uradi ništa – ni u borbi protiv sadašnje lažnopatriotske, nedemokratske i kriminalne vlasti, niti u budućoj patriotskoj vladi nakon promene vlasti i sistema“, naglasio je lider Pokreta Dveri.\nAleksandar VučićBoško ObradovićizboriOpozicijapatriotski savezujedinjenjevlast\nRTS: Vučić polaže zakletvu 31. maja


RTCG - Radio Televizija Crne Gore - Nacionalni javni servis :: Društvo :: "Pobjeda ideje da ljudska prava pripadaju svima"\n02. 07. 2020. 14:20 >> 14:19 3\nKoalicija "Zajedno za LGBT prava" čestitala LGBTIQ osobama usvajanje Zakona o životnom partnerstvu lica istog pola.\n"Pozdravljamo odluku Skupštine Crne Gore da usvoji Predlog zakona. Zahvaljujemo svim poslanicima i poslanicama Skupštine koji su glasali da i osobe koje pripadaju seksualnim manjinama mogu da ozvaniče zajednički život s osobom koju vole", navodi se u saopštenju koalicije "Zajedno za LGBT prava".\nTakođe, zahvaljuju Ministarstvu za ljudska i manjinska prava, koje je predlagač ovog Zakona, a uz čiju jepodršku i zalaganje, kako se navodi, zakonsko prepoznavanje istopolnih zajednica postalo realnost.\nU koaliciji "Zajedno za LGBT prava" ocjenjuju da je usvajanje tog zakona pobjeda ideje da ljudska prava pripadaju svima, bez obzira na seksualnu orijentaciju ili drugo svojstvo.\n"Crna Gora usvajanjem zakona doprinosi poštovanju ljudskih prava i usvajanju evropskih vrijednosti. Stoga, nadamo se da će ovaj iskorak koji je Crna Gora učinila u oblasti ljudskih prava biti samo početak punog prihvatanja LGBTIQ osoba u drušvu sa uživanjem istih prava po principu jednakosti i ravnopravnosti", piše u saopštenju.\nU ime koalicije “Zajedno za LGBT prava” saopštenje potpisuju Queer Montenegro, HRA – Akcija za ljudska prava, Centar za građansko obrazovanje, Asocijacija Spektra, CAZAS, CeMI, Ministarstvo kulture, CRNVO, Udruženje LBTQ žena, “Stana”, SOS telefon Nikšić, Ministarstvo za ljudska i manjinska prava, Crnogorski ženski lobi, NVO Juventas, CEDEM, Institut alternativa, Anima.\nLGBT zajednica LGBTIQ Zajedno za LGBT prava


„My type of crowd!“, rekao je gospodin Bosque, a naše zajedničko putovanje sa bankom je moglo da počne.\nS druge strane, ništa od toga se ne bi desilo da se iz naše banke nisu pokazali kao kompanija otvorenog duha, neko ko ume da sasluša i pristane, na primer, na sastanak sa startapom u najranijoj fazi, na samom početku, pa i da im pruži feedback. Ovde više ne govorimo o saradnji kompanije i startapa, već o dve strane koje umeju da prepoznaju priliku. U svemu tome treba tražiti odgovor na pitanje: koji su to uslovi u kojima korporacije i startapi mogu uspešno da sarađuju.\nPored rada sa OTP bankom i OTP osiguranjem, na koji smo svakako posebno ponosni, s velikim zadovoljstvom sarađujemo i sa kompanijama kao što su VIP, Ahold Delhaize, PMI…\nVerujemo da smo, pogotovo sa OTP bankom, otvorili dosta novih puteva. Nakon takvog iskustva, kompanija postaje otvorenija ka drugim takvim i sličnim partnerstvima, bilo da su u pitanju startapi, freelanceri, development shipovi koji neki problem korporacije pre sve posmatraju kao bussines case, pa tek onda razmišljaju o kodiranju…


Održan je sastanak u Kabinetu ministra bez portfelja zaduženog za regionalni razvoj i koordinaciju rada javnih preduzeća u vezi plana aktivnosti za 2019. godinu\npetak, 11 januar 2019 11:47\nU Kabinetu ministra bez portfelja zaduženog za regionalni razvoj i koordinaciju rada javnih preduzeća, Milana Krkobabića, dana 11.01.2019. godine, održan je sastanak u vezi predstavljanja plana aktivnosti ovog ministarstva za 2019. godinu. Na sastanku su ispred Zadružnog saveza Vojvodine učestvovali predsednik Radislav Jovanov i sekretar Jelena Nestorov Bizonj.\nMinistar zadužen za regionalni razvoj i koordinaciju rada javnih preduzeća Milan Krkobabić najavio je da će se u ovoj godini nastavlja projekat "500 zadruga u 500 sela", te da će se po sličnom modelu kao i prethodne dve godine dodeljivati bespovratna sredstva postojećim i novoosnovanim zadrugama za investicione svrhe. Za 2019. godinu je najavljeno da je priprema konkursa u toku, te da će biti objavljen u ranijem period u odnosu na prethodnu godinu, a najverovatnij u prvom kvartalu ove godine, te da će predviđeni iznos sredstava za ovaj konkurs biti na sličnom nivou kao i u 2018. godini.\nNa sastanku je istaknuta potreba za daljim ulaganjima u zadrugarstvo, a naročito u intenzivnu proizvodnju koja zadrugarima donosi bolju zaradu, kao i za ulaganjima u povezivanje zadruga u složene zadruge, kako bi povećale svoju ekonomsku snagu.\nNajavljeno je i formiranje nacionalnog tima za spas sela Srbije, čiji zadatak će biti borba za očuvanje života i rada na selu, a gde se zadrugarstvo prepoznaje kao osnovni oblik udruživanja poljoprivrednika u cilju njihovog opstanka u delatnosti poljoprivrede, ali i očuvanja sela. Predsednik Odbora za selo SANU Dragan Škorić izjavio je da je neophodno da se sadašnje stanje u selima u Srbiji promeni s obzirom na to da se u 86 odsto sela smanjuje broj stanovnika, te da bez mladih ljudi na selu, nema ni budućnosti sela ni poljoprivrede.


Vesti online / Sport / Košarka / Evroliga objavila spot: Hvala Ivkoviću, mnogo nas je naučio\nZadužio svetsku košarku: Dušan Ivković\nIvković je prošlog meseca zvanično završio karijeru oproštajnim mečom u Atini na meču Olimpijakosa i "Dudinih zvezda" u dvorani "Mira i prijateljstva". Postao je prvi trener u istoriji koji je dobio nagradu "Legenda Evrolige", pored samo osmorice košarkaša, kao i jedini stručnjak koji je osvojio trofej Evrolige i Evrokupa, a potom i primljen u "Kuću slavnih".\nMnoga velika košarkaška imena ispratila su 74-godišnjeg Ivkovića u penziju, u Atini je bio i srpski teniser Novak Đoković, a ispred svih i kum Željko Obradović.\nKOŠARKA Željko Obradović u elementu: Lako je naći društvo za kafanu!\nKOŠARKA Miroslav Nikolić pomaže Đorđeviću!\nKOŠARKA Stojaković: Zbog Novaka sam zavoleo tenis


Vučić i Dodik: Što prije otvoriti most ‘Bratoljub’ – Zvornik Danas\nNaslovna/VIJESTI/Ekonomija/Vučić i Dodik: Što prije otvoriti most ‘Bratoljub’\nBEOGRAD – Predsjednik Srbije Aleksandar Vučić sastao se danas u Beogradu sa predsjednikom Republike Srpske Miloradom Dodikom, kojeg je zamolio da svojim autoritetom uloži dodatne napore kako bi što prije bio otvoren most Ljubovija-Bratunac.\nVučić je naveo da će most Ljubovija-Bratunac značajno uticati na poboljšanje života i rada žitelja ovog dijela Podrinja, saopšteno je iz Pres-službe predsjednika Sribje.\nDvojica predsjednika razgovarali su o infrastrukturnim projektima od vitalne važnosti za povezivanje Srbije i Srpske i istakli značaj realizacije ovih projekata s ciljem podsticanja ekonomskog razvoja cijelog regiona.\nMost „Bratoljub“, dug 227 metara, a širok 14, je završen, ali još nema graničnog prelaza između BiH i Srbije koji bi trebalo da bude zajednički.\nUkupna vrijednost mosta „Bratoljub“ je 13 miliona evra.\nSa predsednikom Republike Srpske Miloradom Dodikom o infrastrukturnim projektima od vitalne važnosti za povezivanje Srbije i Srpske i značaju realizacije ovih projekata u cilju podsticanja ekonomskog razvoja čitavog regiona. pic.twitter.com/MQ5TKsnXZU\n— Aleksandar Vučić (@predsednikrs) 01. februar 2018.\nbratoljub dodik vučić\nRS i dalje rezervisana prema gradnji autoputa Sarajevo - Beograd, Turci stižu na prezentaciju\nOvo je automobil kojeg je očešalo krilo aviona tokom pada (foto/video)


Održan forum o borbi protiv korupcije - EU Delegacija u Srbiji\nOdržan forum o borbi protiv korupcije\nBy Jovan objavljeno\t 10/04/2019 Vesti\nUnapređenje efikasnosti u borbi protiv korupcije i jačanje mehanizama za prevenciju korupcije, najvažniji su ciljevi Zakona o organizaciji i nadležnosti državnih organa u suzbijanju organizovanog kriminala, terorizma i korupcije. O ovoj temi, godinu dana od početka primene novog Zakona, u Nišu su govorili šef Delegacije EU u Srbiji, ambasador Sem Fabrici, ministri u Vladi Srbije Nela Kuburović i Nebojša Stefanović, kao i šef Misije OEBS-a u Srbiji Andrea Oricio.\nProjekat Prevencija i borba protiv korupcije finansijski je podržala Evropska unija.\n„Izuzetno mi je drago što danas razgovaramo o postignutim rezultatima u sprovođenju Zakona o organizaciji i nadležnosti državnih organa u suzbijanju organizovanog kriminala, terorizma i korupcije. Ovaj Zakon, zajedno sa celokupnim zakonodavnim i institucionalnim okvirom, jedan je od najsnažnijih alata koji Srbija ima na raspolaganju da se izbori sa ovom opasnošću na delotvoran način,“ istakao je ambasador Fabrici.\nOd početka primene Zakona, Srbija je skoro u potpunosti uspostavila institucionalni okvir i taj sistem počeo je da donosi prve rezultate, rekao je ambasador Fabrici i dodao da je jedno od najvažnijih pitanja za svaku državu je borba protiv korupcije.\n„EU je spremna da obezbedi dodatnu podršku državnim organima Srbije u borbi protiv korupcije. Srbija ima dobru strategiju, ali ja važno da se uspostavi sistem koji funkcioniše i na tom polju joj je EU saveznik“ istakao je ambasador Fabrici.\n— Ambassador Sem Fabrizi (@FabriziSem) April 10, 2019\nGovoreći o korupciji, ambasador je ovaj problem uporedio sa rakom i ukazao na činjenicu da ono što počinje blagim, nepovezanim simptomima može brzo eskalirati u izuzetnu sistemsku opasnost, koja u velikoj meri šteti društvu. Kako bi se država i društvo na pravi način suočili sa korupcijom, neophodno je da postoji dugoročan, kompleksan i posvećen pristup, dodao je ambasador.\nUloga Ministarstva pravde Republike Srbije bila je da obezbedi normativni okvir, ponudi nove metode i alate kako bi se nadležnim institucijama pružila pomoć u borbi protiv korupcije i organizovanog kriminala. Prema rečima ministarke Kuburović, ostvaren je značajan napredak po pitanju unapređenja saradnje svih relevantnih organa i institucija, uspostavljanjem mreže oficira za vezu iz 13 relevantnih institucija, pri čemu je svako od njih prošao specijalizovanu obuku.\n„Ovo je bila godina izazova za sve nas. Nakon godinu dana od početka primene Zakona, mogu da kažem da su prvi koraci u ovoj borbi bili uspešni“ dodaje ministarka Kuburović, izdvajajući statistiku da je primenom Zakona doneto 448 presuda, od čega su 444 osuđujuće, a većinu presuda prate zatvorske kazne.\nMinistar unutrašnjih poslova Nebojša Stefanović pohvalio je rad Ministarstva pravde na primeni novog zakona i zahvalio se na podršci EU.\n„Država prepoznaje potrebu da se sistemski bori protiv korupcije. Sistemska borba znači da sve institucije moraju aktivno da se bore, a ne samo nekoliko institucija pojedinačno,“ poručio je ministar Stefanović.\nŠef Misije OEBS-a u Srbiji Andrea Oricio istakao je da ta organizacija, radeći u bliskom partnerstvu sa institucijama Republike Srbije, pruža podršku naporima u borbi protiv korupcije, organizovanog kriminala, privrednog kriminala i terorizma.\n,,Misija OEBS-a će nastaviti da unapređuje kapacitete sudija, javnih tužilaca, policijskih službenika u oblasti istraživanja, vođenja optužnica, izricanja presuda u domenu privrednog kriminala i korupcije,“ rekao je Oricio.\nNa forumu u Nišu, učesnicima su se obratili i predsednik Vrhovnog kasacionog suda Dragomir Milojević, direktor Pravosudne akademije Nenad Vujić i zamenica Republičkog javnog tužioca Zorica Stojšić.


Mitrović i Vlahović: Možemo da uzmemo šest bodova, čast je igrati za Srbiju - Izazov\nMitrović i Vlahović: Možemo da uzmemo šest bodova, čast je igrati za Srbiju\nRadio-televizija Srbije\t 30. avgusta 2021. 16:59\nFudbaleri Srbije 1. septembra igraju prijateljski meč sa Katarom, dok će 4. septembra u kvalifikacijama za Svetsko prevenstvo dočekati Luksemburg na stadionu "Rajko Mitić", a tri dana kasnije igraju protiv Republike Irske na gostovanju.\n"Uželeli smo se, uvek je čast igrati za reprezentaciju.Veliko zadovoljstvo doći u Pazovu i provoditi vreme sa ekipom i stručnim štabom. Što se tiče sledećih utakmica, već duže vreme smo sa "misterom", znamo šta očekuje od nas. Znamo sistem igre i to može da bude prednost u narednim utakmicama", rekao je Mitrović na video konferenciji za medije.\n"Mi mormao da damo sve od sebe, ostalo ćemo videti šta i kako", rekao je Vlahović.\n"Svaka utakmica za reprezentaciju je mnogo bitna, treba da gradimo pobednički mentalitet. I utakmica protiv Katara je bitna, ali su dve kvalifikacione utakmcie mnogo bitnije jer igramo za bodove. I protiv Katara treba odigrati maksimalno ozbiljno", poručio je on.\n"Bilo bi lepo da pobedimo i da to bude lepa uvertira za predstojeću utakmicu u kvalifikacijama koja je od krucijalnog značaja, koju ćemo pokušati da pobedimo", rekao je Vlahović.\n"Postavali smo imperativ da idemo na maksimalan broj bodova i daćemo svoj maksimum da uzmemo šest bodova u te dve utakmce. Milsim da imamo kvalitet za to. U svaku utakmicu treba da uđemo maksimalno ozbiljno kao i u martovskom okupljanju, a kada tako pristupimo naš kvalitet dolazi do izražaja. Čekaju nas teške utakmice, obe su teške na svoj način. Pripremićemo se ozbiljno i uradićemo sve što je do nas da pobedimo", smatra Mitrović.\nMitrović je potom analizirao protivnike u septembarskim kvalifikacijama.\n"Luksemburg ima nekoliko vrlo opasnih igrača, imaju selektora koji radi drugi niz godina i nisu slučajni njihovi sve bolji rezultati. Irska je igrački kvalitetnija od Luksemburga, imaju igraća u Premijer ligi i klasični su predstavnici ostrvskog fudbala sa puno duela, dugih lopti i oprasnih prekida", zaključio je Mitrović.\n"Na nama je da se pripremimo. Daćemo sve od sebe da pobedimo, jer nam je pobeda uvek imperativ. Idemo korak po korak do našeg cilja, a to je SP", poručio je Vlahović.\nPobeda Lacija u uzbudljivom derbiju Rima, pogodio i Milinković-Savić\nUbedljivi Frajburg još uvek ne zna za poraz, bez golova u Bohumu\nPartizan nemilosrdan protiv Spartaka, golman Dubljanić sprečio veću…\nZvezda pregazila Novi Pazar, prvenac Dragovića, efektni golovi Kataija…\nVlahović sa „kreča“ za pobedu Fiorentine, poraz Bolonje\nNapoli gazi sve pred sobom, šesta žrtva je Kaljari


KEDMI: Kako je Rusija odigrala savršen potez i matirala Evropu i SAD – DnevniZurnal\nby admin 16/09/2021, 17:12 1.9k Views\nBivši šef izraelske specijalne službe “Nativ” Jakov Kedmi zahvalio se rukovodstvu Sjedinjenih Država na brizi o ruskoj ekonomiji i dozvolio još jedan rast cena gasa u Evropi.\nUoči 15. septembra, cene gasa su premašile 950 dolara za hiljadu kubnih metara. Razlog za ovaj brzi rast leži u nedostatku plavog goriva u evropskim skladišnim objektima i odbijanju Gazproma da isporuči resurs Evropi u tranzitu kroz Ukrajinu iznad količine navedene u ugovoru.\nMeđutim, izraelski stručnjak Jakov Kedmi smatra da postoji još jedan faktor koji ima snažan uticaj na trenutne cene.\nNeki predstavnici američkog političkog establišmenta ne mogu ostaviti Evropu na miru. Tako su senatori Pat Tumi i Ted Kruz još jednom zatražili da američki predsednik Džoe Bajden uvede sankcije protiv operatora gasovoda Severni tok 2, Nord Stream 2 AG. Takav ultimatum, prema Kedmiju, jasno demonstrira „stepen nerazumevanja“ američkih vlasti.\n„Nisu obraćali pažnju na takvu sitnicu da su skladišta gasa Gazproma u Evropi skoro prazna. Do oktobra-novembra tamo će biti još manje gasa, a biće ih moguće napuniti samo Severnim tokom 2 “, naglasio je stručnjak za radio Vesti FM.\nZanimljivo je da je Rusija po sadašnjim cenama gasa više nego nadoknadila štetu zapadnih sankcija. Istovremeno, moguće je da će troškovi plavog goriva nastaviti da rastu zbog kratkovidih odluka i ultimatuma zapadnih političara, piše FBA “Economics Today”. Za to, smatra Kedmi, američkom rukovodstvu treba posebno zahvaliti.\n„Američkim senatorima toliko je stalo do ruske ekonomije da im pomažu” – rezimirao je Kedmi.


MURAL KOJI GOVORI: "VIOLETA KUĆO STARA" · Kraljevo.online\nNASLOVNA KULTURA MURAL KOJI GOVORI: „VIOLETA KUĆO STARA“\nMURAL KOJI GOVORI: „VIOLETA KUĆO STARA“\nČuvenu scenu iz filma Specijalno vaspitanje: „Violeta kućo stara“, možete čuti i videti pomoću QR koda na muralu ispred bioskopa „Kvart“\nO projektu A1 Kinoteka i muralu u Kraljevu\nProjekat očuvanja filmske baštine „A1 Kinoteka“ pokrenule su krajem 2017. godine Jugoslovenska kinoteka i kompanija A1 Srbija, sa ciljem da se digitalnom restauracijom originalnih filmskih traka sačuvaju i zaštite dela koja su proglašena za kulturno dobro od velikog značaja. Nedavnom premijerom digitalno restauriranog filma Predraga Golubovića „Sezona mira u Parizu“ najavljen je i nastavak projekta A1 Kinoteka, u okviru kojeg će za buduće generacije biti sačuvano još 10 naslova, pored dosadašnjih 20, koja su od izuzetnog značaja za domaći i evropski film.\nŽelja kompanije A1 Srbija je da klasicima domaće kinematografije vrati stari sjaj, kvalitet slike i tona kakav i zaslužuju, i da ih predstavi novim gledaocima koji iako ne mogu da se poistovete sa duhom vremena koji je uhvaćen u ovim filmovima, mogu da uživaju u spektakularnoj glumi, humoru i replikama koje se i dan danas citiraju. Neke od replika i scena iz poznatih filmova smo ovog leta oživeli na muralima u Kraljevu, Kruševcu, Somboru i Nišu, kada su organizovane i besplatne projekcije restaurisanih filmova na otvorenom.\nKraljevo je bio prvi grad u kojem su početkom avgusta organizovane A1 Kinoteka projekcije na otvorenom u dvorištu Francuske kuće, a tokom tog vikenda osvanuo je i prvi A1 Kinoteka mural autora Stevana Šolna na zidu kraljevačkog bioskopa „Kvart“. Na njemu je prikazana scena iz prvog igranog filma Gorana Markovića „Specijalno vaspitanje“ i čuvena replika Slavka Štimca „Violeta, kućo stara“. Zahvaljujući digitalnim tehnologijama, korišćenju „augmented reality“ (augmentovana stvarnost) i uz pomoć QR koda koji je dostupan na svakom A1 Kinoteka muralu, prolaznici mogu da ožive ilustrovanu scenu, podele je na svojim društvenim mrežama i tako budu deo zajednice koja doprinosi očuvanju domaće filmske baštine.\nNa muralu se nalazu tabla sa QR kodom čije skeniranje putem kamere telefona vodi do linka sa filterom. Kada se kamera sa filterom uperi u mural prikazuje animaciju i oživljava prikazanu scenu. Video animacija se dalje može podeliti na društvenim mrežama putem story formata kako bi ga doživeli i oni koji nisu u mogućnosti da uživo pogledaju.\nKultni film „Specijalno vaspitanje“, premijerno je prikazan 1977. godine, a nakon više od 40 godina, u martu 2018. godine, digitalno je restaurisan u odeljenju za digitalizaciju i digitalnu restauraciju Arhiva Jugoslovenske kinoteke, i time trajno sačuvan za buduće generacije. Pored ovog filmskog ostvarenja sačuvani su i filmovi Nacionalna klasa, Varljivo leto ’68, Davitelj protiv davitelja, Balkanski špijun, Majstori, majstori, Bal na vodi i mnogi drugi. Više informacija o projektu možete pronaći na internet stranicama kompanije A1 Srbija ili Jugoslovenske kinoteke.


ISPRAVNOST NAMIRNICA: REDOVNI INSPEKCIJSKI NADZORI, BEZ UTVRĐENIH NEPRAVILNOSTI – Smederevske novine\nISPRAVNOST NAMIRNICA: REDOVNI INSPEKCIJSKI NADZORI, BEZ UTVRĐENIH NEPRAVILNOSTI\nPovodom nedavnih slučajeva povlačenja određenih namirnica zbog neispravnosti, kao što je nedozvoljen aditiv u uvoznom sladoledu i paraziti anisakisa u zamrznutom osliću iz Španije, a nešto pre toga i neadekvtnog kvaliteta dugotrajnog mleka, na šta nas je upozorila Uprava za veterinu Ministrastva poljoprivrede, proveravali smo se kakvog su kvaliteta namirnica koje svakodnevno kupujemo u lokalnim prodavnicama na teritoriji našeg grada.\nNa teritoriji Podunavskog okruga sprovode se redovna laboratorijska ispitivanja namirnica animalnog porekla, uzoraka sa radnih površina, opreme, alata i površine trupova zaklanih životinja kod subjekata u poslovanju sa hranom, kako u proizvodnji, tako i u prometu, naveli su u odgovoru za Televiziju Smederevo u Veterinarskom institutu Požarevac.\nOvo potvrđuju i radnici smederevskih maloprodajnih objekata u kojima se svakodnevno radi na bezbednosti namirnica.\nPrema rečima Danijele Grujić, vlasnice poslastičarnice, osim korišćenja proverenih sirovina bez aditiva i pripreme na temperaturi od 85 stepeni, kvalitet njihovog sladoleda kontroliše Zavod za javno zdravlje Požarevac, koji vrši inspekcijski nadzor pet do šest puta tokom sezone.\nSlično je i u mesarama gde se uzorci svežeg mesa i prerađevina, kao i sa radnih površina, mašina i ruku radnika, uzimaju jednom mesečno.\n-Imajući u vidu visoke temperature koje predstavljaju povećan rizik i zahtevaju povećanu opreznost svih koji učestvuju u lancu ishrane, posebno treba obratiti pažnju na sve principe dobre proizvođačke prakse, higijenu procesa proizvodnje i primenjivanje hladnog lanca u svim fazama proizvodnje, prerade i prometa hrane, kako bi se minimalizovao rizik po zdravlje i bezbednost ljudi, poručuju iz Veterinarskog specijalističkog instituta.\nStručnjaci instituta savetuju potrošače da lako kvarljive proizvode životinjskog porekla kupuju samo u registrovanim objektima i prodajnim mestima, koji su pod kontrolom Republičke veterinarske inspekcije, gde se čuvaju u rashladnim uređajima, a obavezno treba proveriti datum proizvodnje i rok upotrebe. Nakon kupovine, namirnice bi trebalo što pre staviti u frižider, posebno ukoliko transport od prodavnice do kuće traje duže od pola sata.\nKako je za Televiziju Smederevo istakla specijalista veterine doktor Milica Ilić, šef odeljenja za ispitivanje namirnica animalnog porekla Veterinarskog instituta, u procesu bezbednosti hrane učestvuju svi: od proizvođača, preko distributera, subjekata u poslovanju hranom, do potrošača.\nU veterinarskoj inspekciji potvrđuju da tokom redovnih inspekcijskih nadzora koji su obavljeni na teritoriji Smedereva nisu utvrđene nikakve nepravilnosti i da su sve kontrolisane namirnice u potpunosti bile bezbedne za upotrebu i zdravlje ljudi.\n← ZA NEDELJU DANA U SMEDEREVU 85 NOVOINFICIRANIH\nPOČELI RADOVI NA IZGRADNJI ULICA KARLA MARKSA I SLAVONSKE, ROK ZA ZAVRŠETAK 60 DANA →\nEKONOMSKI FAKULTET DONIRAO KNJIGE ZA BIBLIOTEKE TEHNIČKE I EKONOMSKE ŠKOLE\n28. oktobra 2021. smederevske 1.710


aleksej pokusevski nba draft 2020 minesota trejd oklahoma siti tander\nI to u - Oklahoma siti Tandere.\nZauzvrat su Timbervulvsi dobili iskusnog španskog beka Rikija Rubija, najkorisnijeg igrača Svetskog prvenstva održanog 2019. u Kini, a naša mlada nada, 17. pik sa drafta, sada treba da ubedi nove poslodavce da mu već u predstojećoj sezoni koja je "iza ugla" (počinje već 22. decembra) - pruže šansu.\n"Znam da ću na teren doneti energiju. Šta god da od mene budu tražili, ja ću u to uložiti 100% sebe i pomoći ekipi, na koji god način to bude bilo potrebno", rekao je ovaj 18-godišnji član Olimpijakosa posle izuzetno zanimljive NBA draft 2020 noći.\nUpitan od strane američkih novinara protiv kog igrača bi, kao svog uzora, voleo da igra, nije ostavljao dilemu:\n"Od sadašnjih igrača, to je svakako Kevin Durant. Od nekih bivših - Toni Kukoč!".\nAleksej Pokuševski, nesvakidašnji 211 cm visoki plejmejker, naš juniorski reprezentativac i član atinskih crveno-belih, odgovorio je i na pitanje RTS-a šta očekuje u danima koji predstoje:\n”To da li ću igrati u NBA u sledećoj sezoni zavisi od mene i toga kako se pokažem na prvim treninzima i kako budem napredovao na početku sezone. Tim koji me je uzeo ima dosta poverenja u mene. To su pokazali kako su me uzeli tokom drafta i koje igrače su trejdovali zbog mene i jako sam srećan zbog toga”, rekao je on za javni medijski servis Srbije.\nPodsetimo, NBA draft je doneo i "novi klub" za našeg reprezentativnog plejmejkera Vasilija Micića, jednog od najboljih evroligaških igrača u ovom trenutku. Do sada je prava na njega imala Filadelfija, ali ga je u velikoj razmeni "prosledila" - Oklahoma siti Tanderima. U tom sporazumu, Seventisiksersi su dobili Denija Grina, pravo da biraju 34. na ovogodišnjem draftu (uzeli su francuskog pleja Tea Meledona) i pik prve runde 2025. godine, a Oklahoma je dobila Ala Horforda, Terensa Fergusona i prava da, ako 26-godišnji Vasilije Micić reši da zaigra u NBA ligi, o čemu je bilo dosta govora ovog leta, dođe upravo u tabor Tandera.\nOklahoma je tako izvršila veliku reorganizaciju svoje ekipe, jer se ove sedmice "odrekla" Krisa Pola (otišao u Feniks), Denisa Šredera (u Lejkerse) i 25. pika, a dobila Horforda, Pokuševskog, Maledona, Ubrea i prava na Micića.


Ambasador Japana posjetio školu u Policama | Trebinje Live\nAmbasador Japana posjetio školu u Policama\nAmbasador Japana u Bosni i Hercegovini Hideo Jamazaki prisustvovao je danas svečanosti povodom završetka projekta opremanja Osnovne škole „Vuk Karadžić“ Trebinje, za koji je Vlada Japana izdvojila preko 132.000 KM.\nJamazaki je istakao da je veoma zadovoljan kako je novac utrošen. „Zaista mi je drago da sam danas u mogućnosti da prisustvujem ceremoniji primopredaje projekta povodom uspješnog okončanja poboljšanja opremljenosti Osnovne škole „Vuk Karadžić“. Mi smo u okviru ovog projekta donirali 67 hiljada evra, kako za područnu školu tako i za matičnu. Vlada Japana aktivno podržava sektor osnovnog obrazovanja i do danas ta pomoć iznosi oko 40 miliona maraka. Nadam se da ćemo u budućnosti nastaviti da sarađujemo i sa Trebinje i sa drugim gradovima u Bosni i Hercegovini i da ćemo time poboljšati odnos između dvije zemlje“, rekao je Hideo Jamazaki.\nVlada Japana dodijelila je sredstva ovoj školi za izgradnju kotlovnice, instalaciju centralnog grijanja i obnovu krova u područnoj školi u Petrovom Polju, kao i za nabavku novog namještaja za matičnu školu. Sredstva koja je Vlada planirala da da Trebinju za 2014. godinu preusmjerila je na područja koja su ugrožena poplavama.


Prekvalifikacija: Nova šansa za zaposlenje - Akta.ba\nPrekvalifikacija: Nova šansa za zaposlenje\nKroz projekt kojim se nastoji smanjiti disbalans između ponude i potražnje radne snage na tržištu rada stručno su osposobljene nezaposlene osobe registrovane na evidenciji Službe za zapošljavanje BPK Goražde.\n05.11.2018. 14:03 / Izvor: Fena\nNezaposlenim osobama koje su uspješno završile stručnu obuku za III grupu za zanimanje "Tapetar“ u okviru projekta "Osiguranje i podizanje kvalitete obrazovanja odraslih u kontekstu cjeloživotnog učenja“, danas su u Srednjoj stručnoj školi "Džemal Bijedić“ u Goraždu uručeni certifikati.\nOvu grupu obuke za zanimanje "Tapetar“ finansira Evropska unija i sufinansira DVV International – Ured u BiH.\n"Veoma mi je drago da sam završio ovu obuku, stekao novo znanje i vještine. Preporučio bih svima koji su bez posla da prođu kroz neku sličnu obuku. Očekujem da dođem do posla", kaže Alden.\n"Ne može se opisati osjećaj kako je kada se ponovo vratiš u školske klupe sa trideset godina. Očekujem da mi ovo novo zanimanje omogući zaposlenje", ističe Erma.\n"Certifikate je dobilo 20 osoba koje su uspješno prošle obuku u trajanju od 120 sati, od čega 48 teorijske nastave i 72 sata praktične nastave - kazala je Meliha Gačanin, izvršna direktorica Udruženja "Aldi“ koje je realizator ukupnog projekta prekvalifikacije osoba s evidencije Službe za zapošljavanje BPK Goražde.\nPartner u realizaciji projekta je Srednja stručna škola "Džemal Bijedić“ Goražde čiji direktor Admir Kurtović ističe zadovoljstvo činjenicom da je ova škola u projekt uključena od samog početka.\n"Cilj obuke je da se nezaposlenim osobama omogući dobijanje novih vještina, a nakon toga i posao u nekoj od kompanija sa područja BPK Goražde. Do sada je ukupno 56 nezaposlenih osoba sa evidencije Službe za zapošljavanje BPK uspješno prošlo obuku i certificirano za spomenuta zanimanja, a njih 15 je već pronašlo zaposlenje u nekoj od kompanija koje egzistitraju na području BPK Goražde", pojasnio je Kurtović.\n"Još jedan uspješan rezultat ovog projekta je da će BPK dobiti još jednu ustanovu registrovanu za obrazovanje odraslih a to je Udruženje 'Aldi'. Želim da naglasim da su Srednja stručna škola i Udruženje 'Aldi' primjeri kako treba raditi u oblasti obrazovanja odraslih", naglasio je Čerkez.\nZavršena SolidWorks i SolidCAM edukacija za profesore srednjih stručnih škola